L’Aula de Narratives de la UV organitza un col·loqui amb l’escriptor Ignacio Martínez de Pisón

## L’Aula de Narratives de la UV organitza un col·loqui amb l’escriptor Ignacio Martínez de Pisón

Martínez de Pisón. Foto: P. Eusamio.

El Centre Cultural La Nau acull dimarts, 15 d’abril, a les 18:30 hores a l’Aula Magna de la Universitat, un col·loqui amb l’escriptor Ignacio Martínez de Pisón, que conversarà amb el també escriptor, Paco Cerdà, amb motiu de la publicació del seu últim llibre, ‘Ropa de casa’. L’acte és organitzat per l’Aula de Narratives de la UV i estarà presentat per la seua responsable, Cristina García Pascual. L’entrada és lliure fins a completar l’aforament.

‘Ropa de casa’ narra la història d’un xiquet al Logronyo dels anys seixanta, xic a la Saragossa dels setanta, aprenent de novel·lista a la Barcelona dels huitanta. És el relat de la formació d’un escriptor, que és escriptor abans d’escriure les seues primeres línies: en eixa infantesa i en eixa joventut està la substància de la qual després es nodrirà el seu món literari.

L’autor es pregunta, a qui a part d’ell i a la seua gent més pròxima li podrien interessar eixes pàgines que conten una vida en la qual no han passat massa coses. Compte que sempre ha gaudit de bona salut, viscut envoltat d’afecte i s’ha pogut dedicar professionalment al que sempre ha sigut la seua passió, la literatura. Martínez de Pisón no ha necessitat molt més per a sentir-se un privilegiat. I sosté que aquest és “un testimoniatge d’emoció i gratitud” cap a la gent que ha fet que se senta així.

**Ignacio Martínez de Pisón** (Saragossa, 1960) resideix a Barcelona des de 1982. És autor de més d’una dotzena d’obres, entre les quals destaquen les novel·les ‘Carreteras secundarias’ (1996), ‘El tiempo de las mujeres’ (2003), ‘Dientes de leche’ (2008), ‘El día de mañana’ (2011), ‘La buena reputación’ (2014), ‘Derecho natural’ (2017), ‘Fin de temporada’ (2020) i ‘Castillos de fuego’ (2023), així com els assajos ‘Enterrar a los muertos’ (2005)  i ‘Filek: el estafador que engañó a Franco’ (2018). Autor també de guions cinematogràfics (‘Carreteras secundarias’, ‘Las trece rosas’, ‘Chico & Rita’), els seus llibres han sigut traduïts a una dotzena d’idiomes i ha rebut, entre altres, el Premi Nacional i el de la Crítica. El seu llibre més recent és ‘Ropa de casa’, unes memòries d’infància i joventut.

**Paco Cerdà** és periodista, editor i escriptor. En l’àmbit de la literatura, té una obra consolidada i una veu reconeixible amb títols com ‘Los últimos’ (2017), ‘El peón’ (Premi Cálamo Libro del año 2020, finalista al millor llibre estranger de França), 14 de abril (II Premi de No Ficció Libros del Asteroide 2022, Premio de la Crítica Valenciana i Premi de les llibrerires de Navarra) i Presentes (premi Ojo Crítico de RNE de 2023).

Més informació:

Arxivat en:

, Lletres

## Altres Notícies

Antonio Muñoz Molina i Elvira Lindo clausuren el curs de l’Aula de Narratives de la Universitat de València

La Universitat de València ret homenatge a la figura de Lluís Alcanyís en el 525 aniversari de l’Estudi General

La Universitat de València participa en la 84ª Feria del Libro de Madrid

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar